ເຂົ້າຮ່ວມງານວາງສະແດງມີເອກອັກຄະລັດຖະທູດຫວຽດນາມ ປະຈຳ ລາວ, ທ່ານ ຫງວຽນບ໋າຮຸ່ງ; ປະທານສະມາຄົມວິຈິດສິນຫວຽດນາມ, ທ່ານ ເລືອງຊວນດວ່ານ; ຮອງຫົວໜ້າສູນວັດທະນະທຳ ຫວຽດນາມ ປະຈຳ ລາວ, ທ່ານ ຫງວຽນຟຸກຊິງ; ປະທານສະມາຄົມວິຈິດສິນລາວ, ທ່ານ ໄມສີງ ຈັນບຸດດີ ພ້ອມກັບນັກຈິດຕະກອນເປັນຈຳນວນຫຼວງຫຼາຍທີ່ມາຈາກສອງປະເທດ.
ງານວາງສະແດງໄດ້ວາງສະແດງຜົນງານກວ່າ 100 ຢ່າງ ເຊິ່ງແມ່ນອາຫານທາງດ້ານຈິດໃຈຂອງນັກຈິດຕະກອນຂອງສອງປະເທດ. ບັນດາຜົນງານດັ່ງກ່າວບໍ່ພຽງແຕ່ຍົກໃຫ້ເຫັນນ້ຳໃຈມິດຕະພາບທີ່ເປັນມູນເຊື້ອລະຫວ່າງຫວຽດນາມ - ລາວ, ລາວ - ຫວຽດນາມ ເທົ່ານັ້ນ, ຫາກຍັງສ່ອງແສງໃຫ້ເຫັນເຖິງຊີວິດການເປັນຢູ່ຂອງສອງປະເທດທີ່ພວມພັດທະນາອີກດ້ວຍ.
ກ່າວຄຳເຫັນທີ່ງານວາງສະແດງ, ທ່ານເອກອັກຄະລັດຖະທູດ ຫງວຽນບ໋າຮຸ່ງ ໃຫ້ຮູ້ວ່າ: ບັນດາຜົນງານໃນງານວາງສະແດງຄັ້ງນີ້ບໍ່ພຽງແຕ່ມີຄວາມສວຍງາມທາງດ້ານຈິດໃຈເທົ່ານັ້ນ ຫາກຍັງມີຄວາມງາມທາງດ້ານສິລະປະ, ວິຈິດສິນອີກດ້ວຍ. ງານວາງສະແດງແກ່ຍາວເຖິງວັນທີ 3 ຕຸລາ 2022.
ທີ່ງານວາງສະແດງ, ຄະນະຈັດຕັ້ງໄດ້ມອບຫຼຽນກາທີ່ລະນຶກ “ເພື່ອພາລະກິດວິຈິດສິນຫວຽດນາມ” ໃຫ້ທ່ານເອກອັກຄະລັດຖະທູດ ຫງວຽນບ໋າຮຸ່ງ, ທ່ານ ຫງວຽນຟູກຊິງ ຮອງຜູ້ອຳນວຍການສູນວັດທະນະທຳ ຫວຽດນາມ ປະຈຳ ລາວ ແລະ ທ່ານ ຄຳສຸກ ແກ້ວວົງໄຊ, ຫົວໜ້າສະຖາບັນວິຈິດສິນແຫ່ງຊາດລາວ ຍ້ອນມີການປະກອບສ່ວນເຂົ້າໃນການພັດທະນາຂອງພື້ນຖານວິຈິດສິນຫວຽດນາມ.
ບຸນຄົງ